CELEX: 62012CN0534
Language: el
Date: 2012-11-23 00:00:00
Title: Υπόθεση C-534/12 P: Αναίρεση που άσκησε στις 23 Νοεμβρίου 2012 o Luigi Marcuccio κατά της διατάξεως που εξέδωσε το Γενικό Δικαστήριο (τρίτο τμήμα) στις 11 Σεπτεμβρίου 2012 , στην υπόθεση T-241/03 REV, Luigi Marcuccio κατά Ευρωπαϊκής Επιτροπής

9.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 71/5
            
         Αναίρεση που άσκησε στις 23 Νοεμβρίου 2012 o Luigi Marcuccio κατά της διατάξεως που εξέδωσε το Γενικό Δικαστήριο (τρίτο τμήμα) στις 11 Σεπτεμβρίου 2012, στην υπόθεση T-241/03 REV, Luigi Marcuccio κατά Ευρωπαϊκής Επιτροπής
   (Υπόθεση C-534/12 P)
   2013/C 71/08
   Γλώσσα διαδικασίας: η ιταλική
   
      Διάδικοι
   
   
      Αναιρεσείων: Luigi Marcuccio (εκπρόσωπος: G. Cipressa, avvocato)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα του αναιρεσείοντος
   
   Ο αναιρεσείων ζητεί από το Δικαστήριο:
   
               —
            
            
               να αναιρέσει στο σύνολό της και άνευ ουδεμίας εξαιρέσεως τη διάταξη που εξέδωσε το Γενικό Δικαστήριο στις 11 Σεπτεμβρίου 2012, επί της υποθέσεως T-241/03 REV·
            
         
               —
            
            
               κυρίως,
               
                           α)
                        
                        
                           να κρίνει παραδεκτή την, υποβληθείσα από τον αναιρεσείοντα στις 27 Δεκεμβρίου 2011 και εκ της οποίας ανέκυψε η υπό κρίση υπόθεση, αίτηση αναθεωρήσεως της διατάξεως που εξέδωσε το πρώτο τμήμα του τότε Πρωτοδικείου στις 17 Μαΐου 2006, επί της υποθέσεως T-241/03, Marcuccio κατά Επιτροπής, η οποία εκκρεμεί ενώπιον του νυν Γενικού Δικαστηρίου, και, ως εκ τούτου, να κρίνει υπέρ της συνεχίσεως της δίκης, όπως προβλέπεται εκ του νόμου, και
                        
                     
                           β)
                        
                        
                           να καταδικάσει την αναιρεσίβλητη στα έξοδα στα οποία υποβλήθηκε ο αναιρεσείων στο πλαίσιο της παρούσας διαδικασίας, ή
                        
                     
         
               —
            
            
               επικουρικώς, να αναπέμψει την υπόθεση ενώπιον του Γενικού Δικαστηρίου προκειμένου αυτό να αποφανθεί εκ νέου, όπως προβλέπεται εκ του νόμου, επί του παραδεκτού της αιτήσεως της 27ης Δεκεμβρίου 2011 και, εφόσον απαιτείται, επί της ουσίας της υποθέσεως.
            
         
      Λόγοι αναιρέσεως και κύρια επιχειρήματα
   
   
               1)
            
            
               Δικονομικές πλημμέλειες θίγουσες τα συμφέροντα του αναιρεσείοντος, εκ των οποίων απορρέουν σφάλματα ως προς την κρίση του Γενικού Δικαστηρίου, μεταξύ των οποίων: α') παντελής έλλειψη διεξαγωγής αποδείξεων και παράλειψη αιτιολογήσεως της αναιρεσιβαλλομένης διατάξεως, β') παράβαση ουσιώδους τύπου, γ') παραβίαση της αρχής του απαραβίαστου της αρμοδιότητας του εκ των προτέρων καθορισμένου φυσικού δικαστή να επιληφθεί υποθέσεως, δ') παράβαση των διατάξεων του άρθρου 64, παράγραφος 4, πρώτο εδάφιο, του Κανονισμού Διαδικασίας του Γενικού Δικαστηρίου και του άρθρου 127, παράγραφοι 1 και 2, του Κανονισμού και, τέλος, παραβίαση του δικονομικού δικαιώματος του αναιρεσείοντος, βάσει του οποίου του παρέχεται η δυνατότητα να ζητήσει από το Γενικό Δικαστήριο, ανά πάσα στιγμή, τη λήψη μέτρου οργανώσεως της διαδικασίας σχετικά με την εν λόγω υπόθεση·
            
         
               2)
            
            
               παράβαση του άρθρου 44, παράγραφοι 1 και 2, του Οργανισμού του Δικαστηρίου·
            
         
               3)
            
            
               παραβίαση της γενικής αρχής του δικαίου η οποία περιέχεται σε απόφαση του Δικαστηρίου, της 13ης Οκτωβρίου 1977, επί της υποθέσεως 56/75 REV, Elz κατά Επιτροπής·
            
         
               4)
            
            
               παντελής έλλειψη διεξαγωγής αποδείξεων και παράλειψη αιτιολογήσεως της αναιρεσιβαλλομένης διατάξεως και λόγω παραμορφώσεως των πραγματικών περιστατικών και των ισχυρισμών του αναιρεσείοντος.